《洗心》
唐代·司马退之

不践名利道，始觉尘土腥。
不味稻粱食，始觉神骨清。
罗浮奔走外，日月无晦明。
山瘦松亦劲，鹤老飞更轻。
逍遥此中客，翠发皆长青。
草木多古色，鸡犬无新声。
若有出俗志，不贪英雄名。
傲然脱冠绶，改换人间情。
去矣丹霄上，向晓云冥冥。

作者简介：玄宗开元间道士。生平事迹见《唐诗纪事》卷二三。目前有记载的诗词在《全唐诗》中存在一首。